નવી દિલ્હી: આમ આદમી પાર્ટીના મુખ્ય સંયોજક અને દિલ્હીના મુખ્યપ્રધાન અરવિંદ કેજરીવાલ આજે ચેન્નઈની મુલાકાત લેવાના છે જેમાં તેઓ જાણીતા અભિનેતા કમલ હસનની મુલાકાત લેવાના હોવાથી લાગી રહ્યું છે કે આમ આદમી પાર્ટી હવે તામિલનાડુમાં પણ પગપેસારો કરવા તરફ આગળ વધી રહી છે. આજે કેજરીવાલ તામિલનાડુમાં તેમની પાર્ટીની રણનીતિની જાહેરાત કરે તેવી શક્યતા છે.તેમજ આ બંને નેતા વચ્ચે નવી પાર્ટીની રચના અંગે પણ વિચારણા થાય તેવી શક્યતા છે.